《游朱勔家园》
宋代·刘子翚

晨晖丽丹楹，翼翼侔帝居。向来堂上人，零落烟海隅。

联翩际时堂，振迹皆刑馀。闺帷尚帝主，皂隶乘轩车。

流威被东南，生杀在指呼。楼船载花石，里巷无裤襦。

至今江左地，风云亦嗟吁。叨荣已过量，受祸如偿逋。

荒凉戟门路，尚想冠盖趋。客舸维岸柳，邻人罾池鱼。

徘徊极幽观，曲折迷归途。夜月扃绮户，春风散罗裾。

繁华能几时，丧乱实感予。曹郐予何讥，此曹真人奴。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。